Cali:  Sehr verehrti Damen und Herre, ich begrüesse Sie zur höttige osserordentliche Sitzig vom neue Bezirksgricht Willisau. Wie Sie wössed, hemmer leider no kei definitive Standort für üses  Gricht. Mir hend 5 verschiedeni Variante und tüend gägewärtig alli Standort 1:1 imene intensive Eignigstest unterzieh. Hött obe im Restaurant Bahnhof.    Ich bitte Sie um Ordnig und Disziplin bi dene Verhandlige. Enthalte Sie sich allne Kommentär und Zwöscherüef, söscht muess ich de Saal lo ruume!    Mer hend hött obe en ganz schwäre Fall z'behandle. Es handlet sich um en besonders dreiste Fall vo Diebstahl. Wenn sich de Täter aber kooperativ zeigt, goht är stroffrei us, wenn er bereit  isch, mit de Justiz zäme z'schaffe. Mir berüfed üs dodebi uf Artikel  678 bis vo de Kronzügeregelig usem Mafiastragesetzfbuch vom Herr Berlusconi.    Grichtsdiener Sidler, füehred Sie de Angeklagti i Saal.    Auftritt Stäffe als Tabledancerin (Musik: Je t'aime)    Cali:  Himmelherrgottnomol, was isch denn das?    Stäffe:  Hei Süesse, ich schaffe do. Hesch ned gwösst, du geile Kater: Jede Friitig, Tabledance a de Wild Cat  Bar im Bahnhöfli.    Cali:  Aha, jetzt wird mir ändlich klar, worum s letzt Mol, won ich im Bahnhöfli en Stange bstellt ha, plötzlich sones blutts Madi anere Chlätterstange hett afo umeturne.    Stäffe:  Du naive Tropf! Hesch öppe gmeint, sigsch amene Vereinsobe vo de Nacktwanderer, hä?    Cali:  Also Frölein, äh Herr, äh, äh Frau…    Stäffe:  Chasch mer Stäffe säge, Süesse, ich  bi umbauet.    Cali:  Also Frau, äh Herr Stäffe  Ihne wird vorgworfe, während ihrer Arbet, äh also während ihrer Tätigkeit, imene Chund wärtvolli Dokumänt entwändet z'ha.    Stäffe:  Wärtvoll? Die veralteti CD do? Hött wo mer jo alles über de Compi tued downloade.    Cali:  Angeklagter, sind Sie bereit, dem hohen Bezirksgericht ihri CD mit de geklaute Daten uszhändige?    Stäffe:  Was passiert, wenn i nei säge?